10.07 REGOLAMENTI DWAR RAPPORT TA’ ANNIMALI LILL-PULIZIJA IN-NOTIFIKAZZJONI TAL-GVERN 194 ta’ l-1921, kif emendata bin-Notifikazzjoni tal-Gvern 118 ta’ l-1923. IN-NOTIFIKAZZJONI TAL-GVERN 194 ta’ l-1921, kif emendata bin-Notifikazzjoni tal-Gvern 118 ta’ l-1923. 1. Titolu. It-titolu ta’ dawn ir-Regolamenti hu Regolamenti dwar Rapport ta’ Annimali lill-Pulizija. 2. Rapport ta’ annimali. Sostitwit: N.G.118 ta’ l-1923. Sidien ta’ baqar, nagħaġ, mogħoż, ħnieżer,/wiemel u bgħula għandhom, matul l-ewwel sitt ijiem tax-xahar ta’ Jannar ta’ kull sena u, fil-każ ta’ ħniezer matul l-ewwel sitt ijiem tax-xahar ta’ Lulju ta’ kull sena wkoll, jirrappurtaw lill-ogħla uffiċjal tal-Pulizija li jservi fl-eqreb Għassa tal-Pulizija tad-distrett, in-numru ta’ dawn l-annimali fil-pussess tagħhom u jgħidu fejn iżommuhom u, fil-każ ta’ baqar u bgħula, jispeċifikaw is-sess u n-nisel. 3. Żi diet u tnaqqis. Kull żieda fin-numru ta’ annimali, kemm bi twelid kif ukoll b’xiri, u kull tnaqqis, sew b’bejgħ jew mewt jew qatla, għandhom ukoll jiġu rrapportati; kull annimal mibjugħ għall-qatla għandu jiġi kunsidrat bħala maqtul, u annimali li, fil-ġranet fuq imsemmija, għad ma jkollhom xahar ma għandhomx jingħaddu. 4. Huwa biżżejjed li r-rapport isir jew mis-sid jew mill-persuna li tkun qed tieħu ħsieb, iżda ebda persuna ma tiġi skużata għar-raġuni li kienet ħasbet, bi żball, li r-rapport kien ser isir minn persuna oħra. 5. Kontravvenzjo-nijiet. Is-sid jew il-persuna li tieħu ħsieb, skond kif ikun l-każ, li jonqos milli jagħmel ir-rapporti msemmija fir-regolamenti 2 u 3 ta’ dawn ir-Regolamenti, jew li jagħmel rapport falz jew ħażin jeħel, meta jinstabħati, il-pieni stabbiliti għall-kontravvenzjonijiet.